CELEX: 62009CN0041
Language: lv
Date: 2009-01-29 00:00:00
Title: Lieta C-41/09: Prasība, kas celta 2009. gada 29. janvārī — Eiropas Kopienu Komisija/Nīderlandes Karaliste

6.6.2009   
            
            
               LV
            
            
               Eiropas Savienības Oficiālais Vēstnesis
            
            
               C 129/2
            
         Prasība, kas celta 2009. gada 29. janvārī — Eiropas Kopienu Komisija/Nīderlandes Karaliste
   (lieta C-41/09)
   2009/C 129/03
   Tiesvedības valoda — holandiešu
   
      Lietas dalībnieki
   
   
      Prasītāja: Eiropas Kopienu Komisija (pārstāvji — D. Triantafyllou un W. Roels)
   
      Atbildētāja: Nīderlandes Karaliste
   
      Prasītājas prasījumi:
   
   
               —
            
            
               atzīt, ka, piemērojot samazinātu PVN likmi atsevišķu dzīvu dzīvnieku, it īpaši zirgu, kas parasti nav paredzēti pārtikas cilvēku un dzīvnieku patēriņam sagatavošanai vai ražošanai, piegādei, importam un iegādei Kopienā, Nīderlandes Karaliste nav izpildījusi 12. pantā, aplūkojot to kopsakarā ar PVN Sestās Direktīvas (1) H pielikumu, un 96., 97., 98. un 99. panta 1. punktā, aplūkojot tos kopsakarā ar PVN Direktīvas (2) III pielikumu, paredzētos pienākumus;
            
         
               —
            
            
               piespriest Nīderlandes Karalistei atlīdzināt tiesāšanās izdevumus.
            
         
      Pamati un galvenie argumenti
   
   Komisija uzskata, ka Nīderlandes Wet op de omzetbelasting (Likums par apgrozījuma nodokli) pārkāpj 96., 97., 98. pantu un 99. panta 1. punktu, aplūkojot kopsakarā ar PVN Direktīvas III pielikumu, piemērojot samazinātu PVN likmi atsevišķu dzīvu dzīvnieku (it īpaši zirgu) piegādei pat tad, ja šie dzīvnieki nav paredzēti pārtikas sagatavošanai vai ražošanai. Precīzāk, Komisija uzskata, ka dzīvi dzīvnieki — un it īpaši zirgi — kurus parasti nelieto pārtikā neietilpst PVN Direktīvas III pielikuma 1. kategorijā.
   Saskaņā ar pastāvīgo judikatūru PVN Direktīvas III pielikuma 1. kategorija tāpat kā jebkuri citi noteikumi par samazinātām PVN likmēm ir jāinterpretē šauri. Turklāt saskaņā ar Direktīvas III pielikuma 1. kategorijas redakciju samazinātā likme attiecas uz pārtiku.
   
      (1)  Padomes 1977. gada 17. maija Sestā Direktīva par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze (OV L 145, 1. lpp.)
   
      (2)  Padomes 2006. gada 28. novembra Direktīva 2006/112/EK par kopējo pievienotās vērtības nodokļa sistēmu (OV L 347, 11. lpp.).